Lav et referat af nedenstående tekst:

Tekst:
Fem personer er i løbet af aften- og nattetimerne blevet anholdt og sigtet for at stå bag mandagens knivstikkeri i Skagen. Det oplyser vicepolitiinspektør Frank Olsen fra Nordjyllands Politi. - Vi er nu i gang med at afhøre de fem personer og vil på baggrund af afhøringerne tage stilling til, om de skal fremstilles i grundlovsforhør, siger Frank Olsen til TV2 Nord. De fem personer er anholdt i forbindelse med det knivstikkeri, der fandt sted på Skagavej i Skagen mandag aften. Her blev en person fundet klokken 19.29 livløs i en lejlighed, efter at han var blevet stukket flere gange med en skarp genstand. Manden blødte voldsomt efter knivstikkeriet, og Frank Olsen fortæller, at offerets tilstand stadig er kritisk. Nordjyllands Politi har tirsdag formiddag ikke nærmere oplysninger om offeret eller de fem anholdte. Politiet er fortsat i gang med at lave tekniske undersøgelser på gerningsstedet, oplyser Frank Olsen.

Referat:
Nordjyllands Politi har anholdt og sigtet fem personer i forbindelse med knivstikkeriet i Skagen mandag aften.